text: Håndboldkvinder reddet på stregen
  23 marts 2012 kl. 10.46
  KIFs håndboldkvinder i Vejen er endnu engang blevet reddet på stregen. Entreprenørfirmaet Henning Have A/S er trådt til med en solid sponsorkontrakt.
  Formanden for KIF Vejens bestyrelse, Steen Mikkelsen, har tidligere sagt, at en konkurs var overhængende. Fristen til at finde en ny sponsor udløb fredag klokken 12.
  Håndboldkvinderne kom i økonomisk krise, da Frøs Herreds Sparekasse trak sig som hovedsponsor.
  Det efterlod et underskud på omkring en million kroner.
  Den nye sponsoraftale gælder et år.
  